62023TJ0618_INF
Решение на Общия съд (десети състав) от 2 юли 2025 г. —ZY/Комисия
(Дело T‑618/23)
„Публична служба — Назначаване — Обявление за конкурс — Конкурс на общо основание EPSO/AD/394/21 — Решение да не се включи името на жалбоподателя в списъка с одобрени кандидати — Езиков режим — Възражение за незаконосъобразност — Ограничаване на избора на втория език на конкурса до английски или френски език — Дискриминация, основана на езика — Интерес на службата“
1.
Жалби на длъжностните лица — Възражение за незаконосъобразност — Актове, срещу които може да се повдигне възражение за незаконосъобразност — Обявление за конкурс — Оспорване на ограничаването на избора на втория език — Наличие на връзка между решението за отстраняване на жалбоподателя и предвидения в обявлението за конкурса езиков режим — Допустимост
(Правилник за длъжностните лица, приложение III, член 1)
(вж. т. 43—47)
2.
Длъжностни лица — Конкурси — Провеждане на конкурс на общо основание — Езици за участие в изпитите — Ограничаване на избора на втория език — Дискриминация, основана на езика — Обосноваване с оглед на интереса на службата — Спазване на принципа на пропорционалност
(Правилник за длъжностните лица, член 1г, параграфи 1 и 6)
(вж. т. 67—71)
3.
Длъжностни лица — Конкурси — Провеждане на конкурс на общо основание — Езици за участие в изпитите — Ограничаване на избора на втория език — Дискриминация, основана на езика — Обосноваване с интереса на службата да се назначат незабавно оперативни лица — Допустимост — Условие — Връзка между длъжностната характеристика за съответните свободни длъжности и изискваните езикови познания — Тежест на доказване
(Правилник за длъжностните лица, член 1г, параграф 1; Регламент на Съвета № 1, член 1)
(вж. т. 72—85)
Диспозитив
1)
Отменя решението от 2 декември 2022 г., с което конкурсната комисия за конкурса на общо основание EPSO/AD/394/21, след преразглеждане, отказва да включи името на ZY в списъка на кандидатите, издържали конкурса, проведен с оглед на набирането на администратори със степен AD 7 в областта „Разследвания и операции за борба с измамите във връзка с разходите на [Европейския съюз] и борбата с корупцията“.
2)
Осъжда Европейската комисия да заплати съдебните разноски.